# LIITE 2

**Haitantarkistuslista**

Haitantarkistuslista löytyy Word -muodossa Energiaviraston verkkosivulta: <https://energiavirasto.fi/liikenteen-infratuki>

Katso tarkemmat täyttöohjeet tämän ohjeen kappaleesta 6.

**Osa 1**: Taulukossa tuen hakijan on arvioitava kuutta ympäristötavoitetta määrittääkseen ne, jotka edellyttävät yksityiskohtaista arviointia. Tuen hakijan tulee kunkin toimenpiteen osalta ilmoittaa, mitkä seuraavista ympäristötavoitteista, jotka on määritelty luokitusjärjestelmäasetuksen 17 artiklassa (”Ympäristötavoitteille aiheutuva merkittävä haitta”), edellyttävät toimenpiteen yksityiskohtaista haitta-arviointia:

|  |  |  |  |
| --- | --- | --- | --- |
| Mitkä seuraavista ympäristötavoitteista edellyttävät toimenpiteen yksityiskohtaista haitta-arviointia? | Kyllä | Ei | Perustelu, jos on valittu ”Ei” |
| Ilmastonmuutoksen hillitseminen |  |  |  |
| Ilmastonmuutokseen sopeutuminen |  |  |  |
| Vesivarojen ja merten luonnonvarojen kestävä käyttö ja suojelu |  |  |  |
| Kiertotalous, mukaan lukien jätteen synnyn ehkäisy ja kierrätys |  |  |  |
| Ilman, veden tai maaperän pilaantumisen ehkäiseminen ja vähentäminen |  |  |  |
| Biologisen monimuotoisuuden ja ekosysteemien suojelu ja ennallistaminen |  |  |  |

**Osa 2**: Taulukossa tuen hakijan on esitettävä yksityiskohtainen haitta-arviointi niiden ympäristötavoitteiden osalta, jotka sitä edellyttävät. Vastatkaa kunkin toimenpiteen osalta seuraaviin kysymyksiin niiden ympäristötavoitteiden osalta, joiden on osassa 1 katsottu edellyttävän yksityiskohtaista arviointia (huomioi, että ”Ei”-kohta on täytettävä, jotta tukea voidaan myöntää):

|  |  |  |
| --- | --- | --- |
| Kysymykset | Ei | Yksityiskohtaiset perustelut |
| *Ilmastonmuutoksen hillitseminen*: Odotetaanko toimenpiteen johtavan merkittäviin kasvihuonekaasupäästöihin? |  |  |
| *Ilmastonmuutokseen sopeutuminen*: Odotetaanko toimenpiteen lisäävän nykyisen ilmaston ja odotettavissa olevan tulevan ilmaston haitallista vaikutusta kyseiseen toimenpiteeseen tai ihmisiin, luontoon tai omaisuuteen? |  |  |
| *Vesivarojen ja merten luonnonvarojen kestävä käyttö ja suojelu*: Odotetaanko toimenpiteen haittaavan:   1. vesimuodostumien hyvää tilaa tai hyvää ekologista potentiaalia, mukaan lukien pintavedet ja pohjavedet; tai 2. merivesien osalta ympäristön hyvää tilaa? |  |  |
| *Siirtyminen kiertotalouteen, jätteen synnyn ehkäisyyn ja kierrätykseen*: Odotetaanko toimenpiteen:   1. lisäävän merkittävästi jätteen syntymistä, polttamista tai hävittämistä, lukuun ottamatta kierrätykseen kelpaamattoman vaarallisen jätteen polttamista; tai 2. aiheuttavan luonnonvarojen[[1]](#footnote-1) suorassa tai epäsuorassa käytössä niiden elinkaaren missä tahansa vaiheessa huomattavaa tehottomuutta, jota ei minimoida asianmukaisilla toimenpiteillä[[2]](#footnote-2); tai 3. aiheuttavan kiertotalouden näkökulmasta[[3]](#footnote-3) ympäristölle merkittävää ja pitkäaikaista haittaa? |  |  |
| *Ympäristön pilaantumisen ehkäiseminen ja vähentäminen*: Odotetaanko toimenpiteen lisäävän merkittävästi ilmaan, veteen tai maaperään kohdistuvia epäpuhtauspäästöjä (4 )? |  |  |
| *Biologisen monimuotoisuuden ja ekosysteemien suojelu ja ennallistaminen*: Odotetaanko toimenpiteen:   1. merkittävästi heikentävän ekosysteemien hyvää tilaa[[4]](#footnote-4) ja sietokykyä; tai 2. heikentävän luontotyyppien ja lajien suojelutilannetta, mukaan lukien unionin edun kannalta merkittävät luontotyypit ja lajit? |  |  |

1. Luonnonvaroihin kuuluvat energia, materiaalit, metallit, vesi, biomassa, ilma ja maaperä. [↑](#footnote-ref-1)
2. Tehottomuutta voidaan minimoida esimerkiksi lisäämällä huomattavasti tuotteiden kestävyyttä, korjattavuutta, päivitettävyyttä ja uudelleenkäyttömahdollisuuksia, tai vähentämällä huomattavasti resurssien käyttöä suunnittelun ja materiaalien valinnan avulla, helpottamalla käyttötarkoituksen muuttamista ja purkamista, erityisesti rakennusmateriaalien käytön vähentämiseksi ja niiden uudelleenkäytön edistämiseksi. Lisäksi voidaan siirtyä ”tuote palveluna” -liiketoimintamalleihin ja kiertotalouden mukaisiin arvoketjuihin, jotta tuotteiden, osien ja materiaalien hyödyllisyys ja arvo voidaan säilyttää korkeimmalla tasollaan mahdollisimman kauan. Tähän kuuluu myös vaarallisten aineiden pitoisuuksien huomattava vähentäminen materiaaleissa ja tuotteissa, myös korvaamalla ne turvallisemmilla vaihtoehdoilla, sekä ruokahävikin huomattava vähentäminen ruoan tuotannossa, jalostuksessa, valmistuksessa tai jakelussa. [↑](#footnote-ref-2)
3. Lisätietoja kiertotaloustavoitteesta on luokitusjärjestelmäasetuksen johdanto-osan 27 kappaleessa. [↑](#footnote-ref-3)
4. Luokitusjärjestelmäasetuksen 2 artiklan 16 kohdan mukaan ’hyvällä tilalla’ tarkoitetaan ”ekosysteemin osalta ekosysteemiä, jonka fysikaalinen, kemiallinen ja biologinen kunto tai fysikaalinen, kemiallinen ja biologinen laatu on hyvä, joka on itselisääntymis- tai itsekorjautumiskykyinen ja jossa lajien koostumus, ekosysteemin rakenne ja ekologiset toiminnot eivät ole heikentyneet”. [↑](#footnote-ref-4)